Roundnet, tot mai popular în România. Primul turneu internațional de Grand Slam a avut loc la Cluj.
Jucători de roundnet din 17 țări participă la turneul de Grand Slam de la Cluj. Comunitatea de roundnet din România a crescut în ultimii doi ani. Ca să practici sportul ai nevoie de un kit care costă între 300 și 500 de lei.
Roundnet, sportul inspirat din volei, prinde tot mai mult teren în România.Comunitatea jucătorilor a crescut enorm în ultimii doi ani, iar duminică – la Cluj – a avut loc pentru prima dată un turneu internațional de Grand Slam. Peste 140 de pasionați ai acestui sport, veniți din 17 țări s-au luptat să câștige puncte în clasamentul European."Este un joc foarte frumos și activ, îmi place foarte mult faptul că poți să joci și cu mâna dreaptă și cu mâna stângă te ajută foarte mult la coordonare, dar e și de echipă, e o latură socială foarte faină în jocul acesta", a spus Bianca, una dintre jucătoare.Becky a venit din Anglia ca să participe la turneu. Speră ca echipa ei să câștige cele mai multe puncte."Nu sunt un jucător profesionist, dar pot să zic că joc destul de bine. Am jucat și în alte turnee, dar acesta este primul turneu european la care particip. Mă simt minunat, mă simt chiar foarte bine, am avut câteva meciuri câștigate, am și pierdut, dar chiar nu e rău pentru început. Mă bucur mult să fiu aici", a spus Becky, una dintre participantele din Anglia.Ca să joci roundnet ai nevoie de un kit care costă între 300 și 500 de lei, dar și de prieteni.În 2019 în România erau doar 30 de jucători de roundnet, iar acum numărul lor depășește 1.000.Cei mai mulți sunt din Cluj și București.Fondatorul Roundnet.ro, Claudiu Cioara, a spus că, la nivel european, până în prezent, există patru turnee de roundnet."Există patru turnee de genul acesta în Europa în 2022 și unul este găzduit de către noi, în România. Când a evoluat atât de mult acest sport în România, că mulți nici nu știu ce înseamnă roundnet? Am doi ani și jumătate de când mă ocup activ la creșterea comunității de roundnet și creșterea fenomenului de roundnet în România", a explicat Claudiu Cioara.Roundnet-ul este un sport inspirat din volei şi a apărut prima dată în America în 1989.